- मैं ऐसा नहीं मानता कि कवि-पाठक के बीच कोई संवादहीनता आई है। अपना ही अनुभव बताता हूँ कि फेसबुक और अन्य पत्र-पत्रिकाओं में मेरी ग•ा़लें प्रकाशित होती हैं तो फोन आते हैं। लोग रचना पर बात करते हैं। हाँ, कई बार प्रकाशित ग•ा़ल के साथ मोबाइल नंबर नहीं होता तो लोग संपर्क नहीं करते, और अगर मोबाइल नंबर है तो लोग फोन करते हैं। अगर पता प्रकाशित है तो पाठक पत्र भी लिखते हैं। यह आज की बात नहीं। पहले भी ऐसा होता था। कई बार पाठक पढ़ लेता है और प्रतिक्रिया के मामले में उदासीन बना रहता है। उसकी अपनी मानसिकता होती है। कभी प्रतिक्रिया देगा, कभी नहीं। उसकी परवाह भी नहीं करनी चाहिए। आपकी रचना को कितनों ने पंसद किया, कितनों ने प्रतिक्रिया दी, यह पैमाना ठीक नहीं। रचनाकार को लिखते रहना चाहिए। देर सबेर प्रतिक्रिया भी मिलेगी। वैसे कुछ पाठक उदासीन भी होते हैं, उनका हम कुछ नहीं कर सकते।